paragraph_text: Prvo je stvorio veliko slano jezero i zrak nad jezerom, zatim bića koja žive u vodi, pa ptice koje žive na vodi, te konačno svjetlost, da bi mogao promatrati sve što je stvorio. Divio se kako je sve lijepo. Ptice ga zamole stvoriti kopno, na kojemu bi se mogle odmoriti i savijati gnijezda. Maheo, međutim, treba njihovu pomoć, jer su njegove mogućnosti stvaranja iscrpljene. »Sam sam stvorio četiri stvari: vodu, svjetlost, zračni prostor i bića u vodi.« Njegova Moć mu omogućava da sam stvori samo četiri stvari.